CELEX: 62012TN0030
Language: lv
Date: 2012-01-19 00:00:00
Title: Lieta T-30/12: Prasība, kas celta 2012. gada 19. janvārī — IDT Biologika /Komisija

24.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 89/28
            
         Prasība, kas celta 2012. gada 19. janvārī — IDT Biologika/Komisija
   (Lieta T-30/12)
   2012/C 89/46
   Tiesvedības valoda — vācu
   
      Lietas dalībnieki
   
   
      Prasītāja: IDT Biologika GmbH (Dessau-Roßlau, Vācija) (pārstāvji — R. Gross un T. Kroupa, advokāti)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Eiropas Savienības delegācijas Serbijas Republikā 2011. gada 5. oktobra lēmumu, ar kuru noraidīts IDT Biologika GmbH piedāvājums, ko tā bija iesniegusi publiskā iepirkuma procedūrā Nr. EuropAid/130686/C/SUP/RS (Re-Launch LOT 1) par prettrakumsērgas vakcīnu piegādi Serbijas Republikas Zemkopības, mežsaimniecības un ūdensapgādes ministrijai attiecībā uz partiju Nr. 1, un attiecīgais līgums tika noslēgts ar vairāku uzņēmumu apvienību “Biovet a.s.” vadībā;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasītāja prasības pamatošanai izvirza Komisijas Regulas (EK, Euratom) Nr. 2342/2002 (1) 252. panta 3. punkta pārkāpumu, jo pieņemtais piedāvājums, pēc prasītājas domām, saistībā ar prasīto piedāvāto cilvēkiem paredzēto vakcīnu nevirulenci un saistībā ar prasītajām atļaujām neatbilst prasītajām publiskā iepirkuma apraksta tehniskajām prasībām un tāpēc to neesot bijis atļauts izskatīt.
   Vēl pieņemtā uzņēmumu apvienības “Biovet a.s.” vadībā iesniegtais piedāvājuma izvērtējums cenu salīdzināšanas ziņā uzrādot nevienlīdzīgu attieksmi, jo tikai prasītājas piedāvājums esot atbildis visām faktiski izvirzītajām prasībām attiecībā uz apstrīdētās publiskā iepirkuma procedūras tehniskajām specifikācijām un tāpēc esot bijis vienīgais noteikumiem atbilstošais piedāvājums procedūrā.
   
      (1)  Komisijas 2002. gada 23. decembra Regula (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 357, 1. lpp.).